# Упутство за Зенит

2003
(Sun)це Microsystems
2004
Данило Шеган (српски превод)
Подухват документовања Гнома
Издање 1.0 упутства за Зенит

## Подаци за примедбе

Да пријавите грешку или нешто предложите у вези овог програма или упутства, погледајте страну за примедбе о Гному

Глин
Фостер
Подухват документовања Гнома
Николас
Кјуран
Подухват документовања Гнома
1.0
18-01-2003

Глин Фостер

Подухват документовања Гнома

## Увод

Зенит приказује једноставне прозорчиће у Гному.

Зенит може да прикаже наредне прозорчиће:

- Прозорче са календаром.

- Прозорче за унос текста.

- Разне прозорчиће са порукама укључујући:

  - Прозорче за грешке.

  - Прозоче са обавештењима.

  - Прозорче са питањем.

  - Прозорче са упозорењем.

- Прозорче за избор датотеке.

- Прозорче за списак могућности.

- Прозорче напретка.

- Прозорче са текстом.

## Основна употреба

Зенит прави једноставне прозорчиће. Можете користити Зенит да напишете скрипту која се графички споразумева са корисником.

Када корисник затвори прозорче, Зенит исписује текст који сачини прозорче на стандардни излаз за грешке.

Проверите да ли су сви аргументи Зениту окружени наводницима. На пример, користите `zenity --calender --title="Планирање одмора"` уместо of `zenity --calender --title=Планирање одмора`. Уколико не користите наводнике, можете добити непредвиђене резултате.

### ПАЖЊА

Неки прозорчићи подржавају употребу пречица са тастатуре. Да наведеде који се знак користи као пречица, поставите подвлаку испред знака у тексту прозорчета. На пример, да поставите „И“ као пречицу са тастатуре у наредној реченици, користите „_Изаберите име“.

Зенит враћа наредне завршне кодове:

`0`

  Корисник је притиснуо или „У реду“ или „Затвори“.

`1`

  Корисник је пристао или „Одустани“ или је затворио прозорче помоћу функција прозора.

`-1`

  Дошло је до непредвиђене грешке.

## Опште опције

Сви прозорчићи имају следеће опште опције:

`--title`=НАСЛОВ

  Наводи наслов прозорчета.

`--window-icon`=ПУТАЊА_ИКОНЕ

  Наводи икону која ће се појавити у оквиру прозорчета.

`--width`=ШИРИНА

  Наводи ширину прозорчета.

`--height`=ВИСИНА

  Наводи висину прозорчета.

## Прозорче са календаром

Користите `--calender` да направите прозорче са календаром. Зенит враћа изабрани датум преко стандардног излаза за грешке. Прозорче користи текући датум ако се не зада датум путем наредбе.

Прозорче са календаром подржава наредне опције:

`--text`=ТЕКСТ

  Наводи текст који се приказује у прозорчету са календаром.

`--day`=ДАН

  Наводи дан који се бира у прозорчету са календаром. Дан мора бити број између 1 и 31.

`--month`=МЕСЕЦ

  Наводи месец који се бира у прозорчету са календаром. Месец мора бити број између 1 и 12.

`--year`=ГОДИНА

  Наводи годину која се бира у прозорчету са календаром.

`--date-format`=ОБЛИК

  Наводи облик датума који враћа прозорче са календаром након што се изабере датум. Подразумевани облик зависи од вашег локалитета. Облик мора бити у стилу `strftime`, на пример „%A, %d. %m. %y.“.

Следећа скрипта је пример употребе прозорчета са календаром:

    		#!/bin/sh

    		if zenity --calendar --title="Избор у календару" --text="Изаберите датум испод" --day=18 --month=4 --year=2003
    		  then echo $?
    		  else echo "Датум није изабран"
    		fi

### Пример прозорчета са календаром

Пример Зенитовог прозорчета са календаром

## Прозорче за унос текста

Користите `--entry` да направите прозорче за унос текста. Зенит враћа садржај уноса текста путем стандардног излаза за грешке.

Прозорче за унос текста подржава наредне опције:

`--text`=ТЕКСТ

  Наводи текст који се појављује у прозорчету за унос текста.

`--entry-text`=ТЕКСТ

  Наводи текст који се појављује у пољу за унос прозорчета за унос текста.

`--hide-text`

  Наводи да текст у пољу за унос треба да буде сакривен у прозорчету за унос текста.

Следећа скрипта је пример употребе прозорчета за унос текста:

    		#!/bin/sh

    		if zenity --entry --title="Додај нови унос" --text="Унесите вашу _лозинку" --hide-text
    		  then echo $?
    		  else echo "Лозинка није унета"
    		fi

### Пример прозорчета за унос текста

Пример Зенитовог прозорчета за унос текста

## Прозорче са поруком

Зенит може да образује четири врсте прозорчића са порукама. Користите опцију `--text` да поставите текст приказан у прозорчету.

### Прозорче са упозорењем

Користите `--warning` да образујете прозорче са упозорењем.

Наредна скрипта је пример употребе прозорчета са упозорењем:

    		#!/bin/bash

    		FILE_TYPE=$(file -b $NAUTILUS_SCRIPT_SELECTED_FILE_PATHS|awk '{ print $1}')

    		if [ "$FILE_TYPE" != "PNG" ]; then
    		  zenity --warning --text="Не могу да ротирам слику"
    		fi

#### Пример прозорчета са упозорењем

Пример Зенитовог прозорчета са упозорењем

### Прозорче за грешку

Користите `--error` да образујете прозорче за грешку.

#### Пример прозорчета за грешку

Пример Зенитовог прозорчета за грешку

### Обавештајно прозорче

Користите `--info` да образујете обавештајно прозорче.

#### Пример обавештајног прозорчета

Пример Зенитовог обавештајног прозорчета

### Прозорче са питањем

Користите `--question` да образујете прозорче са питањем.

#### Пример прозорчета са питањем

Пример Зенитовог прозорчета са питањем

## Прозорче за избор датотеке

Користите `--file-selection` да образујете прозорче за избор датотеке. Зенит враћа изабране датотеке или директоријуме путем стандардног излаза за грешке.

Прозорче за избор датотека подржава наредне опције:

`--filename`=ДАТОТЕКА

  Наводи датотеку или директоријум који се означавају када се прозорче за избор датотека први пут прикаже.

`--multiple`

  Дозвољава избор више датотека у прозорчету за избор датотека.

`--separator`=РАЗДВАЈАЧ

  Одређује ниску којом се раздваја враћени списак имена датотека.

Следећа скрипта је пример употребе прозорчета за избор датотека:

    		#!/bin/sh

    		FILE=`zenity --file-selection --title="Изаберите датотеку"'

    		case $? in
    		         0)
    			  	echo "Изабрана је „$FILE“.";;
    		         1)
    			        echo "Датотека није изабрана.";;
    			-1)
    			        echo "Датотека није изабрана.";;
    		esac

### Пример прозорчета за избор датотека

Пример Зенитовог прозорчета за избор датотека

## Прозорче за списак

Користите `--list` за образовање прозорчета за списак. Зенит враћа уносе из прве колоне текста изабраних редова путем стандардног излаза за грешке.

Свака колона се мора навести помоћу опције `--column`. Подаци за прозорче се морају навести једна-по-једна колона, и један-по-један ред. Подаци се могу проследити прозорчету путем стандардног улаза. Сваки унос мора бити раздвојен новим редом.

Уколико користите опцију `--checklist` или `--radiolist`, сваки ред мора почети са или „TRUE“ или „FALSE“.

Прозорче за списак подржава наредне опције:

`--column`=КОЛОНА

  Наводи заглавља колона која се појављују у прозорчету за списак. Морате проследити опцију `--column` за сваку колону коју желите да видите у прозорчету.

`--checklist`

  Наводи да прва колона треба да садржи кућице за означавање у прозорчету за списак.

`--radiolist`

  Наводи да прва колона треба да садржи радио кућице у прозорчету за списак.

`--editable`

  Дозволи уређивање приказаних ставки.

`--seperator`=РАЗДВАЈАЧ

  Наводи ниску која се користи када прозорче за списак врати изабране вредности.

Наредна наредба је пример употребе прозорчета за списак:

    		zenity --list --title="Изаберите грешке које желите да осмотрите" \
    		       --column="Број грешке" --column="Тежина" --column="Опис" \
    		       992383 Обична "GtkTreeView пуца на више избора" \
    		       293823 Велика "Речник Гнома не подржава посредника" \
    		       393823 Критична "Уређивање менија не ради у Гному 2.0"

### Пример избора у прозорчету за списак

Пример Зенитовог прозорчета за списак

## Прозорче са напретком

Користите `--progress` да образујете прозорче са напретком.

Зенит чита податке са стандардног улаза ред по ред. Ако ред почиње тарабом (#), текст се допуњава текстом из тог реда. Уколико ред садржи само број, постотак се допуњава за тај број.

Прозорче са напретком подржава следеће опције:

`--text`=ТЕКСТ

  Наводи текст који се појављује у прозорчету са напретком.

`--percentage`=ПОСТОТАК

  Наводи почетни постотак који се поставља у прозорчету са напретком.

`--auto-close`

  Затвара прозорче са напретком када се достигне 100%.

`--pulsate`

  Наводи да прозорче са напретком треба да трепери док се не ишчита знак за крај датотеке са стандардног улаза.

Следећа скрипта представља пример употребе прозорчета са напретком:

    		#!/bin/sh
    		(
    		echo "10" ; sleep 1
    		echo "# Освежавам дневнике поште" ; sleep 1
    		echo "20" ; sleep 1
    		echo "# Препостављам заказане послове" ; sleep 1
    		echo "50" ; sleep 1
    		echo "Овај ред ће бити занемарен" ; sleep 1
    		echo "75" ; sleep 1
    		echo "# Ресетујем систем" ; sleep 1
    		echo "100" ; sleep 1
    		) |
    		zenity --progress --title="Освежи системске дневнике" --text="Претражујем дневнике поште..." --percentage=0

    		if [ "$?" = -1 ] ; then
    			zenity --error --text="Освежавање обустављено."
    		fi

### Пример прозорчета са напретком

Пример Зенитовог прозорчета са напретком

## Прозорче са текстуалним обавештењем

Користите `--text-info` да направите прозорче са текстуалним обавештењем.

Прозорче са текстуалним обавештењем подржава следеће опције:

`--filename`=ДАТОТЕКА

  Наводи датотеку која се учитава у прозорче са текстуалним обавештењем.

`--editable`

  Дозвољава да се приказани текст уреди. Уређени текст се враћа путем стандардног излаза за грешке када се затвори прозорче.

Следећа скрипта је пример употребе прозорчета са текстуалним обавештењем:

    		#!/bin/sh

    		FILE=`zenity --file-selection --title="Изаберите датотеку"'

    		case $? in
    		         0)
    			  	zenity --text-info --filename=$FILE --editable 2>/tmp/tmp.txt

    		         1)
    			        echo "Датотека није изабрана.";;
    			-1)
    				echo "Датотека није изабрана.";;
    		esac

### Пример прозорчета са текстуалним обавештењем

Пример Зенитовог прозорчета са текстуалним обавештењем

## Разне опције

Зенит подржава следеће разне опције:

`--about`

  Приказује нешто података о Зениту.

`--version`

  Исписује издање Зенита.

## Лиценца

Овај програм је слободан софтвер; можете га расподељивати и/или мењати под условима Гнуове Опште јавне лиценце коју је објавила Задужбина за слободни софтвер; или 2. издања те Лиценце, или (према вашем избору) било којег новијег издања.

Овај програм се раздељује у нади да ће бити користан, али БЕЗ ИКАКВИХ ГАРАНЦИЈА; чак и без подразумеваних гаранција о СВРСИСХОДНОСТИ или ПОГОДНОСТИ ЗА ОДРЕЂЕНУ НАМЕНУ. Погледајте Гнуову Општу јавну лиценцу за више детаља.

Примерак Гнуове Опште јавне лиценце је укључен као додатак Гномовом водичу за кориснике. Примерак Гнуове Опште јавне лиценце можете такође набавити од Задужбине за слободни софтвер посетом њиховој веб страници или писањем на

    Free Software Foundation, Inc. 59 Temple Place — Suite 330 Boston, MA02111-1307USA